wannaphong/clean_thaiwikipedia huggingface dataset:
# เครื่องอิสริยาภรณ์ดาวแดง
เครื่องอิสริยาภรณ์ดาวแดง  เป็นเครื่องอิสริยาภรณ์ทางทหารของ สหภาพโซเวียต  เครื่องอิสริยาภรณ์ได้รับการสถาปนาตามประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 6 เมษายน 1930

ลักษณะของเครื่องอิสริยาภรณ์ดาวแดงเป็นดาวห้าแฉกเงินเคลือบสีแดงขนาด 47 มิลลิเมตร ถึง 50 มิลลิเมตร (ขึ้นอยู่กับรูปแบบ) ตรงกลางของเหรียญมีโล่สีเงินออกซิไดซ์มีภาพของทหารสวมเสื้อคลุมและถือปืนไรเฟิลอยู่ ตรงขอบโล่สีเงินออกซิไดซ์มีคำขวัญคอมมิวนิสต์เขียนว่า "กรรมกรทั่วโลกจงสามัคคีกัน !"  ด้านล่างของขอบขอบโล่สีเงินออกซิไดซ์มีข้อความเขียนอักษรย่อของสหภาพโซเวียตในภาษารัสเซียว่า "แอสแอสแอสเอร์"  ด้านล่างสุดของขอบขอบโล่สีเงินออกซิไดซ์มีรูป ค้อนเคียว ด้านหลังของดาวมีอักษรระบุถึงโรงงานที่ผลิดและเลขที่ของเครื่องอิสริยากรณ์

 สมุดภาพ
# การลงประชามติเอกราชกาตาลุญญา พ.ศ. 2560
thumb|รอยพ่นสีแสดงการต่อต้านเอกราชในนครบาดาโลนา
สภาบริหารแคว้นปกครองตนเองกาตาลุญญาในประเทศสเปนพยายามจะจัดการลงประชามติว่าด้วยเอกราชของกาตาลุญญาในวันที่ 1 ตุลาคม พ.ศ. 2560 ตามที่มีการเสนอเป็นครั้งแรกในเดือนมิถุนายน พ.ศ. 2560 สภานิติบัญญัติของแคว้นได้ให้ความเห็นชอบกฎหมายการลงประชามติดังกล่าวในสมัยการประชุมสมัยหนึ่งเมื่อวันที่ 6 กันยายน พ.ศ. 2560 พร้อมกับกฎหมายที่ระบุว่าเอกราชจะมีผลผูกพันกับคะแนนเสียงข้างมากปรกติ โดยไม่กำหนดจำนวนขั้นต่ำของผู้มาใช้สิทธิ์ออกเสียง บรรดากลุ่มและพรรคฝ่ายค้านในสภานิติบัญญัติของแคว้นปฏิเสธที่จะมีส่วนร่วมในสมัยการประชุมดังกล่าวและเรียกร้องให้สมาชิกของตนคว่ำบาตรการออกเสียงในญัตตินี้ ยกเว้นกลุ่ม "กาตาลุญญา ใช่ เป็นไปได้"  ที่งดออกเสียงแต่สนับสนุนการลงประชามติแม้จะมองว่าไม่มีผลผูกพันก็ตาม 

กฎหมายลงประชามติดังกล่าวไม่ชอบด้วยธรรมนูญการปกครองตนเองของแคว้นกาตาลุญญาซึ่งกำหนดให้ใช้เสียงข้างมากสองในสามในสภานิติบัญญัติของแคว้นสำหรับการเปลี่ยนแปลงที่เกี่ยวข้องกับสถานะของกาตาลุญญาhttps://elpais.com/ccaa/2017/09/06/catalunya/1504677760_128384.html ส่วนการลงประชามติเองก็ไม่ชอบด้วยรัฐธรรมนูญสเปนเช่นกัน ในวันที่ 7 กันยายน พ.ศ. 2560 ศาลรัฐธรรมนูญสเปนมีมติยับยั้งการลงประชามติตามที่สำนักงานอัยการของรัฐได้ร้องขอไป แต่ฝ่ายบริหารของแคว้นกาตาลุญญากล่าวว่าคำสั่งศาลไม่มีผลกับกาตาลุญญา และดำเนินการรวบรวมเสียงสนับสนุนจากเทศบาล 750 แห่ง จากทั้งหมด 948 แห่งในแคว้น รวมทั้งได้รับการสนับสนุนบางส่วนจากเทศบาลนครบาร์เซโลนา เหตุการณ์เหล่านี้นำไปสู่วิกฤตการณ์รัฐธรรมนูญสเปนและส่งผลให้มีปฏิบัติการของตำรวจเพื่อหยุดยั้งการลงประชามติ

รัฐบาลสเปนคัดค้านการลงประชามติใด ๆ ที่ว่าด้วยการกำหนดการปกครองด้วยตนเองของกาตาลุญญา โดยยืนกรานว่ารัฐธรรมนูญสเปนไม่อนุญาตให้จัดการออกเสียงลงคะแนนว่าด้วยเอกราชไม่ว่าในภูมิภาคใด ๆ ก็ตามในประเทศ และถือว่าการจัดให้มีประชามติเป็นการกระทำที่ผิดกฎหมายหากปราศจากความยินยอมของรัฐบาล ซึ่งเป็นการตีความที่คณะกรรมการประกันบทกฎหมายแห่งกาตาลุญญาเห็นชอบเช่นกัน ถึงกระนั้น ฝ่ายบริหารของแคว้นกาตาลุญญาก็ยืนยันว่าการออกเสียงจะยังคงมีขึ้นในวันที่ 1 ตุลาคม โดยอ้างสิทธิ์ในการกำหนดสถานะการปกครองด้วยตนเอง จนถึงขณะนี้ฝ่ายบริหารของแคว้นได้พยายามหาเสียงสนับสนุนจากนานาชาติแต่ยังไม่สำเร็จ โดยเฉพาะอย่างยิ่ง บรรดาประเทศหุ้นส่วนของสเปนในยุโรปถือว่าสถานะของกาตาลุญญาเป็นเรื่องภายในของสเปนอย่างเคร่งครัด

ฝ่ายบริหารของแคว้นกาตาลุญญาได้ตั้งเป้าหมายที่จะขัดขวางการดำเนินการตามกฎหมายในนามของรัฐบาลสเปนด้วยการผลักดันกฎหมายการลงประชามติผ่านคะแนนเสียงข้างมากปรกติ (ซึ่งไม่คำนึงถึงสัดส่วน) ในสภานิติบัญญัติของแคว้นเมื่อเดือนกันยายน โดยประกาศว่าจะปฏิบัติตามความถูกต้องตามกฎหมายของ "กาตาลุญญาเท่านั้น" (ต่างกับความถูกต้องตามกฎหมายของสเปนโดยทั่วไป) โซรายา ซาเอนซ์ เด ซานตามาริอา รองนายกรัฐมนตรีสเปน ได้เตือนฝ่ายบริหารของแคว้นล่วงหน้าแล้วว่ารัฐบาลสเปนจะยับยั้งกฎหมายการลงประชามติทันทีที่กฎหมายดังกล่าวผ่านสภานิติบัญญัติของแคว้น
# โรงเรียนสโมสรวิทยาลัย
โรงเรียนสโมสรวิทยาลัยจังหวัดเลย เป็นอดีตโรงเรียนชายล้วนประจำจังหวัดเลย ก่อตั้งในปี พ.ศ. 2450 ก่อนที่จะถูกยุบรวมกับโรงเรียนสตรีเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน 

ปัจจุบัน ที่ตั้งของโรงเรียนสโมสรวิทยาลัย คือที่ตั้งของโรงเรียนเมืองเลย ซึ่งเป็นโรงเรียนประถมศึกษาแบบสหศึกษาประจำจังหวัดเลย

 ประวัติโรงเรียนสโมสรวิทยาลัย 
ปี พ.ศ. 2450 เปิดสอนระดับมัธยมขึ้นที่จังหวัดเลย ก่อนหน้านี้คนเมืองเลยต้องไปเรียนชั้นมัธยมศึกษาที่จังหวัดอุดรธานี หนองคาย หรือพิษณุโลก ซึ่งต้องเดินทางด้วยเท้าหลายวันและลำบากมาก มีไม่กี่คนที่ได้ไปเรียนถึงกรุงเทพฯ ในสมัยนั้นพระบาทสมเด็จพระเจ้าอยู่หัวรัชกาลที่ 6 ได้ทรงก่อตั้งกองเสือป่าและลูกเสือขึ้นทุกจังหวัด เพื่อปลุกใจคนไทยทุกวัยให้มีความรักชาติบ้านเมือง 
เจ้าเมืองทุกเมืองต้องตั้งสโมสรเสือป่าขึ้น สำหรับจังหวัดเลยนั้น เมื่อถึงกำหนดที่จะเปิดสอนความรู้ระดับมัธยมขึ้นให้ถึงระดับมัธยม 3 เหมือนจังหวัดอื่น ๆ ยังไม่มีอาคารสถานที่เป็นของตนเองจึงต้องอาศัยสโมสรเสือป่าที่สร้างขึ้นไว้ โดยได้ขออนุญาตจัดตั้งเป็นโรงเรียนประจำจังหวัดเลย “สโมสรวิทยาลัย” ซึ่งเป็นโรงเรียนชายขึ้น สำหรับครูใหญ่คนแรกนั้น ไม่ทราบแน่ชัดว่าเป็นใคร ส่วนครูใหญ่รุ่นหลัง ๆได้แก่ ครูแสน เดชกุญชร (ขุนเดชกุญชรศึกษากร) และมีคณะครูที่ทรงคุณวุฒิเป็นเพื่อนร่วมงาน ได้แก่ ครูเปลื้อง สวามิภักดิ์, ครูผิดตา (เกษม) ศักดิ์เจริญ, ครูสุบรรณ แก้วทอง, ครูมา ประเสริฐสุต และครูคำหาว ผาโคตร

ปี พ.ศ. 2482 กระทรวงธรรมการได้อนุญาตให้จัดตั้งโรงเรียนรัฐบาลฝ่ายสตรีขึ้นในเมืองเลย โดยใช้ชื่อว่า โรงเรียนสตรีเลย  สถานที่ตั้งในระยะแรกของโรงเรียน คือศูนย์การศึกษานอกโรงเรียนในปัจจุบัน รับเฉพาะนักเรียนหญิง ทำการสอนตั้งแต่ชั้นมัธยมศึกษาปีที่ 1 - 3

ปี พ.ศ. 2515 ทางราชการประกาศยุบโรงเรียนสโมสรวิทยาลัยจังหวัดเลย และโรงเรียนสตรีเลย เป็นโรงเรียนเลยพิทยาคม ซึ่งเป็นโรงเรียนสหศึกษา เปิดทำการสอนตั้งแต่ระดับมัธยมศึกษาตอนต้นถึงมัธยมศึกษาตอนปลาย และเป็นโรงเรียนประจำจังหวัดเลย

 ทำเนียบผู้บริหารโรงเรียนสโมสรวิทยาลัย (พ.ศ. 2450 - พ.ศ. 2515) 
 ลำดับที่ ชื่อ - สกุล เริ่มวาระ สิ้นสุดวาระ ตำแหน่ง 1  นายทอน สุพรมจักร  พ.ศ. 2450  พ.ศ. 2452  ครูใหญ่ 2  นายเปลื่อง สืบทิม  พ.ศ. 2453  พ.ศ. 2454  ครูใหญ่ 3  นายอินทร์ พิมสอน พ.ศ. 2455  พ.ศ. 2458  ครูใหญ่ 4  รองอำมาตย์โทโปร่ง บุณยารมย์  พ.ศ. 2458  พ.ศ. 2460  ครูใหญ่ 5  ราชบุรุษเฉลย อิ่นทุมาน  พ.ศ. 2461  พ.ศ. 2462  ครูใหญ่ 6  ราชบุรุษขุนนาก บุนบุตรศึกษากร (ป.ม.)  พ.ศ. 2463  พ.ศ. 2468  ครูใหญ่ 7  ราชบุรุษขุนเดช กุญชรศึกษา (ป.ม.)  พ.ศ. 2469  พ.ศ. 2487  ครูใหญ่ 8  นายวิศาล ศิวารัตน์ (ป.ม.)  พ.ศ. 2487  พ.ศ. 2490  ครูใหญ่ 9  นายสุวรรณ คุณพงศ์ (ป.ม.)  พ.ศ. 2490  พ.ศ. 2493  ครูใหญ่ 10  นายชวน สุทธิรัตน์ (ป.ม.)  พ.ศ. 2493  พ.ศ. 2497  ครูใหญ่ 11  นายเฉลิม จิรนาท (ป.ม.)  พ.ศ. 2497  พ.ศ. 2515  อาจารย์ใหญ่

 แหล่งข้อมูลอื่น 
 เว็บไซต์โรงเรียนเลยพิทยาคม
# รังเกียจกันไหม
"รังเกียจกันไหม (Do You Mind?)" เป็นซิงเกิลที่ 12 ในปี พ.ศ. 2560 ของนักร้องจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้องโดย UrboyTJ ,แต่งทำนองโดย Amp และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560

เป็นเรื่องของความรักที่เกิดขึ้นครับ พอเรารักใครสักคน เราจะกลับมามองตัวเองว่าเราเหมาะสมกับเค้าไหม เค้าจะรังเกียจเราไหม เค้าจะสนใจเราไหม ถ้าเราถามเค้าไปคำตอบจะเป็นยังไง

ในส่วนของดนตรี TJ (ทีเจ) เป็นแนวดนตรี POP (ป๊อบ) จะมีเสียงกีต้าร์ที่ผสมความเป็น Country (คันทรี่) บวกกับ ท่อนแรปที่ยังคงมีให้ได้ยินอยู่และได้รุ่นพี่อย่าง โฟร์ วง 25hours และ ชล วง Owlet Lounge มาร่วมงานเบื้องหลังช่วยบันทึกเสียงกีต้าร์ให้ด้วย ส่วน Music Video ยังคงเน้นความเศร้าของเพลง ด้วยภาพโทนสีขาว-ดำ ทำให้รู้สึกหม่นไปกับความรู้สึกของคำว่า “รังเกียจกันไหม” อีกด้วยรังเกียจกันไหม เพลงจากความอ่อนไหวในชีวิตจริง UrboyTJ

ผู้มีส่วนร่วมทำเพลง
โปรดิวเซอร์โดย UrboyTJ
เนื้อร้องและทำนองโดย UrboyTJ & Amp
เรียบเรียงโดย UrboyTJ
กีต้าร์ไฟฟ้าโดย Four 25 Hours
กีต้าร์คลาสติกโดย Chonlatas Chansiri
คอรัสโดย Amp
ออกแบบสตริงโดย Afu Demolab
มิกซ์โดย Montonn Jira ที่ Samutprakarn Sound
มาสเตอร์โดย Joe La Porta ที่t Sterling Sound, NYC

การตอบรับ
เพลง "รังเกียจกันไหม (Do You Mind?)" ติดอันดับสูงสุดที่ 1 จากการจัดอันดับของ Joox ในชาร์ต Joox Top 100 Chart ประจำวันที่ 18 กันยายน พ.ศ. 2560 
ชาร์ต
ชาร์ต (พ.ศ. 2560)อันดับสูงสุด YouTube Trending Video ขอบคุณทุกคนจากใจจริงๆนะครับ เป็นของขวัญวันเกิดที่ดีใจมากๆอีกหนึ่งชิ้นสำหรับ 1 Trending Video on YouTube และ 500k views สำหรับวันแรก... #รังเกียจกันไหม #DoYouMind 1 ไอทูนส์สโตร์ไทยแลนด์ ท็อปชาร์ต Number 2 on Apple Music Chart #รังเกียจกันไหม 2 Joox Top 100 Chartเพลง "รังเกียจกันไหม?" จาก Urboy TJ ยังคงอยู่อันดับ 1 ของชาร์ต JOOX Thailand Top 100 ได้เป็นสัปดาห์ที่ 2 ติดต่อกัน ตามมาด้วยเพลง "หัวใจทศกัณฐ์" จาก เก่ง ธชยและ "ทุกคนเคยร้องไห้" จาก ป้าง นครินทร์ กิ่งศักดิ์ที่สามารถกลับขึ้นมาที่อันดับ 3 ได้อีกครั้ง 1 อีเอฟเอ็ม ชาร์ต 94 ท็อป แอร์เพลย์ 58
# อินทรีน้อย ลูกหนองไก่ขัน
อินทรีน้อย ลูกหนองไก่ขัน หรือ อินทรีน้อย ส.ธนิกุล (16 กันยายน พ.ศ. 2501 –) เป็นนักมวยไทยชาวไทยในอดีต ที่สร้างความฮือฮาอย่างมาก ด้วยการแต่งหน้าทาปาก และสวมชุดลิเก ก่อนทำการแข่งขัน

 ประวัติ 
อินทรีน้อย ลูกหนองไก่ขัน มีชื่อจริงคือ ธวัช พิมพ์ทรัพย์  เป็นบุคคลภูมิลำเนาจากอำเภอท่าม่วง จังหวัดกาญจนบุรี ในปี พ.ศ. 2518 เขามีค่าตัวที่ประมาณสองหมื่นบาท

การแข่งขันที่สร้างตำนานความยิ่งใหญ่ คือรายการคู่เอกศึกวันทรงชัย ณ วันที่ 7 มิถุนายน พ.ศ. 2520 ที่จัดขึ้นโดยทรงชัย รัตนสุบรรณ ซึ่งเขาได้พบกับกาเซ็มน้อย เกียรติ ต.สร้าง ผู้เป็นนักมวยไทยเชื้อสายมุสลิม ด้วยเงินเดิมพัน 6 แสนบาท จากรายการดังกล่าว อินทรีน้อยเป็นฝ่ายชนะคะแนน

วันที่ 11 กันยายน พ.ศ. 2521 ที่เวทีมวยราชดำเนิน เขาได้พบกับคู่ชกอย่างปูจ๋า (ศักดิ์แสงทอง) ธนากร เจ้าของฉายาจอมคาถา ซึ่งได้มาจากการนั่งบริกรรมคาถาในช่วงพักยก อย่างไรก็ตาม ในศึกดังกล่าวอินทรีน้อยก็เป็นฝ่ายชนะคะแนนไปแบบขาดลอยไฟต์ประทับใจมวยสยาม. น็อกเอาต์ฉบับมวยสยาม. 

ภายหลัง อินทรีน้อยได้ย้ายมาอยู่ค่าย ส.ธนิกุล โดยในปี พ.ศ. 2526 เขาเป็นคู่ชกคนสุดท้ายของเผด็จศึก พิษณุราชันย์ ซึ่งเป็นนักชกถ้วยพระราชทาน จากการแข่งขันดังกล่าว อินทรีน้อยเป็นฝ่ายชนะคะแนน และเผด็จศึกประกาศแขวนนวมหลังจากนั้น

 ชีวิตส่วนตัว 
อินทรีน้อย เป็นผู้ที่ชื่นชอบลิเก โดยก่อนทำศึกกับใครก็ตามจะแต่งชุดลิเก เพื่อโปรโมทรายการผ่านนิตยสารมวย และในภายหลัง เขาได้อาศัยอยู่กับครอบครัวที่อำเภอศรีราชา จังหวัดชลบุรี

 เกียรติประวัติ 
 แชมป์รุ่นไลท์เวท สนามมวยราชดำเนิน

 กระแสตอบรับ 
อินทรีน้อย เป็นนักมวยไทยที่ได้รับการกล่าวขวัญว่ามีเชิงดี รวมถึงจากการแต่งกายชุดลิเกของเขา ส่งผลให้บุคคลทั่วไปที่ไม่เคยดูมวยไทย เกิดความต้องการที่จะชมการแข่ง

 สถิติการแข่งขัน 
 วันที่ ผล คู่ชก รายการ สถานที่จัด วิธีชนะ ไม่ทราบปี แพ้22px|border|ไม่ทราบประเทศ ชาวต่างชาติไม่ทราบชื่อ  เวทีเทพประสิทธิ์ พัทยา แพ้น็อก 21 กันยายน พ.ศ. 2526 ชนะ เผด็จศึก พิษณุราชันย์   ชนะคะแนน ไม่ทราบปี  ฤทธิกร ห้องภาพมิตรศิลป์  เวทีลำปาง  ไม่ทราบปี ชนะ สามารถ ประสานมิตร   ชนะ ไม่ทราบปี แพ้ เริงศักดิ์ พรทวี   หลอกเตะหลอกต่อย ไม่ทราบปี เสมอ เพชร ลูกบ้านสวน  เวทีมวยช่อง 7 สี เสมอ 11 กันยายน พ.ศ. 2521 ชนะ ปูจ๋า (ศักดิ์แสงทอง) ธนากร  เวทีมวยราชดำเนิน ชนะคะแนน พ.ศ. 2520 แพ้ ศักดิ์ณรงค์น้อย ลูกบางประกง  สนามมวยเวทีลุมพินี แพ้คะแนน 7 มิถุนายน พ.ศ. 2520 ชนะ กาเซ็มน้อย เกียรติ ต.สร้าง ศีกวันทรงชัย สนามมวยเวทีลุมพินี ชนะคะแนน
# มาร์โก แวร์รัตตี
มาร์โก แวร์รัตตี (; เกิดวันที่ 5 พฤศจิกายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งกองกลางให้กับอัลอะเราะบีในกาตาร์สตาส์ลีกของประเทศกาตาร์ และทีมชาติอิตาลี

แวร์รัตตีเป็นเพลย์เมกเกอร์ที่มีพรสวรรค์และทำงานหนัก เขาเริ่มต้นอาชีพกับเปสการาในอิตาลีเมื่อ ค.ศ. 2008 ซึ่งเขาถูกมองว่าเป็นหนึ่งในกองกลางดาวรุ่งที่ดีที่สุดในยุโรป เขามีส่วนช่วยให้สโมสรชนะเลิศเซเรียบีในฤดูกาล 2011–12 และตัวเขาเองได้รับรางวัลบราโวใน ค.ศ. 2012 รูปแบบการเล่นของเขามักถูกเปรียบเทียบกับอันเดรอา ปีร์โลในด้านการผ่านบอล การมองเห็น และการควบคุม เช่นเดียวกันกับการเปลี่ยนแปลงบทบาทจาก trequartista (กองกลางตัวรุก) ไปเป็น regista (เพลย์เมกเกอร์ตัวลึก) เดือนกรกฎาคม ค.ศ. 2012 เขาย้ายไปปารีแซ็ง-แฌร์แม็งในลีกเอิง โดยเขามีส่วนช่วยให้สโมสรชนะเลิศลีกเอิง 7 สมัยตั้งแต่ ค.ศ. 2013 ถึง 2020 รวมถึงรางวัลในประเทศและรางวัลส่วนตัวอื่น ๆ เขาได้รับการยกย่องให้เป็นหนึ่งในกองกลางที่ดีที่สุดในโลก

ในระดับทีมชาติ เขาเป็นตัวแทนของทีมชาติอิตาลีรุ่นอายุไม่เกิน 21 ปีในการแข่งขันฟุตบอลชิงแชมป์แห่งชาติยุโรป 2013 โดยเขาได้รับเหรียญรางวัลรองชนะเลิศและติดทีมรวมดาราในรายการแข่งขันนั้น เขาลงเล่นให้กับทีมชาติชุดใหญ่ครั้งแรกใน ค.ศ. 2012 และเป็นตัวแทนของประเทศในการแข่งขันฟุตบอลโลก 2014

 เกียรติประวัติ 
ปารีแซ็ง-แฌร์แม็ง
 Ligue 1: 2012–13, 2013–14, 2014–15, 2015–16, 2017–18, 2018–19, 2019–20, 2021–22, 2022–23
 Coupe de France: 2014–15, 2015–16, 2016–17, 2017–18, 2019–20, 2020–21
 Coupe de la Ligue: 2013–14, 2014–15, 2015–16, 2016–17, 2017–18, 2019–20
 Trophée des Champions: 2013, 2014, 2015, 2016, 2017, 2018, 2019, 2020, 2022
 UEFA Champions League runner-up: 2019–20

ทีมชาติอิตาลี
 ฟุตบอลชิงแชมป์แห่งชาติยุโรป: 2020
 ยูฟ่าเนชันส์ลีก อันดับที่ 3: 2020–21, 2022–23
# โรมัน คาร์เมน
โรมัน ลาซาเรวิช คาร์เมน (, โอเดสซา – 28 เมษายน 1978,  มอสโก) เป็นตากล้องและผู้กำกับภาพยนตร์สงครามชาวโซเวียต และเป็นหนึ่งในผู้มีอิทธิพลมากที่สุดในการทำภาพยนตร์สารคดี
 ผลงานภาพยนตร์ 

 1939: Испания (สเปน), เกี่ยวกับ สงครามกลางเมืองสเปน
 1942: Ленинград в борьбе (เลนินกราดอินเดอะไฟต์) เกี่ยวกับการล้อมเลนินกราด
 1942: Разгром немецких войск под Москвой (มอสโกสไตรแบล็ก) เกี่ยวกับ ยุทธการที่มอสโก
 1945: Берлин (เบียร์ลิน - 1945) เกี่ยวกับ ยุทธการที่เบอร์ลิน
 1946: Суд народов (Judgment of the peoples) เกี่ยวกับ การพิจารณาคดีเนือร์นแบร์ก
 1955: Вьетнам (เวียดนาม) เกี่ยวกับ ยุทธการที่เดียนเบียนฟู
 1956: Утро Индии (อูตรออินเดีย)
 1958: Широка страна моя... (ชีรอคาสตรานามอยา…), ภาพยนตร์โซเวียตเรื่องแรกที่ถ่ายทำในรูปแบบคีโนพาโนรามา
 1959: Покорители моря (Conquerors of the sea)
 1961: Пылающий остров (Blazing island) เกี่ยวกับ การรุกรานอ่าวหมู
 1965: Великая отечественная (Great Patriotic War) สร้างเนื่องในวาระครบรอบ 20 ปีในชัยชนะเหนือเยอรมนีในมหาสงครามของผู้รักชาติ
 1967: Гренада, Гренада, Гренада моя… (เกียนดา, เกียนดา, เกียนดา มอยา…) กำกับร่วมกับคอนสตันติน ซิมอนอฟ, เกี่ยวกับ สงครามกลางเมืองสเปน
 1969: Товарищ Берлин (Berlin Kamarad)
 1972: Пылающий континент (Blazing continent)
 1976: Сердце Корвалана (Corvalán's heart)
 1978: ดิอันโนนวอร์

 แหล่งข้อมูลอื่น 

 Two pictures of Roman Karmen in Trung Gia conference, Vietnam, 4 July 1954  (French Defense Ministry archives ECPAD)
  Sous l’œil d’un cinéaste soviétique by Cindy Cao 
  Extended filmography 
 (Russian) Full filmography
# ปฏิบัติการอะนูบิส
ปฏิบัติการอะนูบิส  เป็นปฏิบัติการของทหารและตำรวจเพื่อต่อต้านการลงประชามติเอกราชกาตาลุญญาซึ่งมีความพยายามจัดขึ้นในวันอาทิตย์ที่ 1 ตุลาคม พ.ศ. 2560 ผลที่ตามมาของปฏิบัติการและสถานการณ์ทางการเมืองที่เกี่ยวข้องในกาตาลุญญาได้ถูกระบุว่าเป็น วิกฤตการณ์กาตาลุญญา ภายในสถานการณ์ที่ใหญ่กว่าซึ่งเรียกกันว่า วิกฤตการณ์รัฐธรรมนูญสเปน พ.ศ. 2560

หน่วยพิทักษ์พลเรือน  ซึ่งเป็นกำลังสารวัตรทหาร (gendarmerie) ของสเปนเริ่มปฏิบัติการเมื่อวันพุธที่ 20 กันยายน พ.ศ. 2560 ตามคำสั่งของศาลชั้นต้นหมายเลข 13 แห่งบาร์เซโลนา ที่ทำการส่วนราชการต่าง ๆ ของทบวงการปกครองกาตาลุญญาถูกตรวจค้น มีผู้ถูกจับกุม 14 คนซึ่งรวมถึงตำแหน่งเจ้าหน้าที่ระดับสูง เจ้าหน้าที่ปกครอง และประธานบริหารบริษัทซึ่งมีส่วนเกี่ยวข้องในการเตรียมจัดการลงประชามติ ในเวลาเดียวกัน โรงพิมพ์หลายแห่งก็ถูกตรวจค้นเพื่อหาบัตรออกเสียงและหีบบัตรออกเสียง

หลังจากการจู่โจมดังกล่าว ผู้คนออกมารวมตัวกันทันทีในบริเวณที่ทำการส่วนราชการต่าง ๆ ของแคว้นเพื่อสนับสนุนเจ้าหน้าที่ที่ถูกจับกุมและประท้วงการบุกค้น ในเช้าวันเดียวกัน ฌอร์ดี ซันเช็ซ อี ปิกัญญ็อล ประธานสมัชชาแห่งชาติกาตาลุญญาซึ่งเป็นองค์การที่สนับสนุนเอกราช เรียกร้องให้มี "การต่อต้านอย่างสันติ" ต่อการปฏิบัติงานของเจ้าหน้าที่ตำรวจ และเมื่อถึงวันศุกร์ที่ 22 กันยายน ผู้คนเริ่มรวมกลุ่มกันและปักหลักชุมนุมนอกอาคารต่าง ๆ ของสเปน

การ์ลัส ปุดจ์ดาโมน ประธานทบวงการปกครองกาตาลุญญา กล่าวหาสเปนว่าละเมิดสิทธิมนุษยชนขั้นพื้นฐานและระบุว่าการลงประชามติจะเกิดขึ้นไม่ว่าอย่างไรก็ตาม ในขณะที่มาเรียโน ราฆอย นายกรัฐมนตรีสเปน ระบุว่าการลงประชามติถูกประกาศว่าไม่ชอบด้วยกฎหมายและสั่งเคลื่อนย้ายกำลังพลเพิ่มเติมเข้าไปในกาตาลุญญา คาดกันว่ามีเจ้าหน้าที่ตำรวจและทหารถึง 16,000 นาย กระจายอยู่ตามเมืองต่าง ๆ ของกาตาลุญญาในวันที่ 1 ตุลาคม
# ก็อดซิลล่า (ภาพยนตร์ พ.ศ. 2559)
ก็อดซิลล่า (รู้จักกันในชื่อ Godzilla: Resurgence) เป็นภาพยนตร์แนววิทยาศาสตร์สัตว์ประหลาดญี่ปุ่น ในภาพยนตร์ของก็อตซิลลาซีรีส์ และภาพยนตร์ที่สร้างจากภาพยนตร์กับมอนสเตอร์ญี่ปุ่นในชื่อเดียวกัน และเป็นภาคเริ่มต้นใหม่ (Reboot) ของภาพยนตร์แฟรนไชส์เรื่องก็อดซิลล่า สร้างโดย โตโฮ และCine Bazar และจัดจำหน่ายโดย โตโฮ ภาพยนตร์เรื่องนี้เป็นผลงานกำกับโดย Hideaki Anno และShinji Higuchi กับบทภาพยนตร์ที่เขียนโดย Anno และเทคนิคพิเศษที่กำกับโดย Higuchi

เรื่องย่อ
เรื่องราวเริ่มต้นขึ้นจากการตรวจพบความผิดปกติบริเวณอ่าวโตเกียวของเจ้าหน้าที่รักษาความปลอดภัยชายฝั่ง อันเกิดจากการโจมตีของสิ่งมีชีวิตบางอย่าง จนส่งผลให้เกิดเหตุการณ์น้ำท่วมในระบบ Tokyo Bay Aqua-Line ในเวลาต่อมา แต่เรื่องกลับถูกปกปิด จนกระทั่งหายนะครั้งใหญ่ได้ปะทุรุนแรงขึ้น จากแรงสั่นสะเทือนที่มาพร้อมเสียงคำรามกึกก้องของอสูรกายขนาดมหึมา เริ่มจากชายฝั่งในเขตคามากุระ จังหวัดคานากาว่า ไปจนถึงกรุงโตเกียว เมื่อ “ก็อดซิลล่า” ตัวใหม่ กลับมาปรากฏตัวและทำให้ญี่ปุ่นทั้งเมืองต้องตกอยู่ในความโกลาหลอีกครั้ง มหันตภัยครั้งร้ายแรงของญี่ปุ่นได้เริ่มขึ้นแล้ว รัฐบาลญี่ปุ่นจากหลากหลายหน่วยงาน ร่วมด้วยความช่วยเหลือจากต่างประเทศจะผนึกกำลังกัน เพื่อรับมือและหยุดยั้งความสูญเสียจากการทำลายล้างของสิ่งมีชีวิตสุดน่ากลัวอย่างก็อดซิลล่าหรือโกจิระให้จงได้

 นักแสดง 
Hiroki Hasegawa รับบทเป็น Rando Yaguchi, รองเลขาธิการคณะรัฐมนตรี.
Yutaka Takenouchi รับบทเป็น Hideki Akasaka, ผู้ช่วยนายกรัฐมนตรี
Satomi Ishihara รับบทเป็น Kayoko Anne Patterson, ทูตพิเศษของประธานาธิบดีแห่งสหรัฐอเมริกา She became excited after accepting the role but stressed that her character features "English-heavy dialogue", stating, "Sometimes it's so frustrating, I just want to cry."

ภาพยนตร์เรื่องนี้มีหลายคน และการสนับสนุนที่ปรากฏตัวรวมทั้ง Kengo Kora, Ren Osugi, Akira Emoto, Kimiko Yo, Jun Kunimura, Mikako Ichikawa, Pierre Taki, Takumi Saito, Keisuke Koide, Arata Furuta, Sei Hiraizumi, Kenichi Yajima, Tetsu Watanabe, Ken Mitsuishi, Kyūsaku Shimada, Kanji Tsuda, Issei Takahashi, Shinya Tsukamoto, Kazuo Hara, Isshin Inudo, Akira Ogata, Shingo Tsurumi, Suzuki Matsuo, Kreva, Katsuhiko Yokomitsu, และAtsuko Maeda. Mansai Nomura portrayed Godzilla through motion capture.

รางวัล
 รางวัล ประเภท ผู้รับ ผล อ้างอิง 90th Kinema Junpo Magazine Prize Best Screenwriter Hideaki Anno   59th Blue Ribbon Awards Best Film Shin Godzilla   38th Yokohama Film Festival Special Grand Prize Hideaki Anno   71st Mainichi Film Awards Best Film Shin Godzilla   Best Supporting Actress Mikako Ichikawa  Best Art Direction Yuji Hayashida and Eri Sakushima  11th Asian Film Awards Best Visual Effects Tetsuo Ohya   Best Sound Jun Nakamura  40th Japan Academy Prize Picture of the Year Shin Godzilla   Director of the Year Hideaki Anno and Shinji Higuchi  Actor of the Year Hiroki Hasegawa  Supporting Actress of the Year Satomi Ishihara  Mikako Ichikawa  Best Music Shirou Sagisu  Best Cinematography Kousuke Yamada  Best Art Direction Yuji Hayashida and Eri Sakushima  Best Lighting Direction Takayuki Kawabe  Best Sound Recording Jun Nakamura and Haru Yamada  Best Film Editing Hideaki Anno and Atsuki Sato  43rd Saturn Awards Best International Film Shin Godzilla
# โทบอต
โทบอต (,) เป็นการ์ตูนอนิเมชั่นจากเกาหลีใต้ มีเนื้อเรื่องเกี่ยวกับรถที่แปลงเป็นหุ่นยนต์เพื่อต่อสู้กับเหล่าอาชญากรรมและความไม่สงบของบ้านเมือง

เริ่มออกอากาศทางสถานีโทรทัศน์เจเอสแชนเนลของเกาหลีใต้ เมื่อปลายปี พ.ศ. 2553

และออกอากาศในไทยทางสถานีโทรทัศน์โมเดิร์นไนท์ ในต้นเดือนกุมภาพันธ์ พ.ศ. 2560 รวมถึงได้ออกอากาศอีกครั้งทุกวันอาทิตย์ เวลา 7.30 - 8.00 น เริ่มวันอาทิตย์ที่ 1 มิถุนายน พ.ศ. 2568

 เนื้อเรื่องย่อ 
เป็นเรื่องราวของดร.ชาร์ ผู้ซึ่งคิดค้นโทบอต คือ สามารถเปลี่ยนแปลงจากรถให้เป็นหุ่นยนต์ได้เพื่อต่อสู้และปกป้องคนในเมืองให้พ้นจากความไม่สงบ

 ตัวละคร 

 มนุษย์ 
 ชาร์ ไรอัน (ไรอัน ชาร์):คู่หูของ Tobot X.
 ชาร์ โครี่ (โครี่ ชาร์):น้องชายฝาแฝดของไรอันและคู่หูของ Tobot Y
 คว็อน ซีโม (ดีแลน คว็อน):บุตรชายบุญธรรมของลีมูซีและคู่หูของ Tobot Z.
 ดอกโก โอ-กอง (เนธาน):เพื่อนของโครี่และไรอัน หัวหน้าทีมที่แข็งแกร่ง คู่หูของ Tobot W
 ดอลลี่‡ :เพื่อนร่วมชั้นของโครี่และไรอัน และทำข่าวร่วมกับนอกวอน
 โอ เฮรา (เฮรา โอ)‡ :หญิงตำรวจแสนซุ่มซ่ามและคู่หูของ Tobot C
 โน โก-ซู (ศาสตราจารย์ โน):อาจารย์ของดร.ชาร์ และคู่หูของ Tobot R
 คิมรี่ บอส (นีออน):เป็นเพื่อนของไรอัน โครี่ และดีแลนและคู่หูคนที่สองของ Tobot R หลังจากศาสตราจารย์โกซู
 ดร.แฟรงคลิน ชาร์:บิดาของโครี่และไรอัน เป็นผู้คิดค้น Tobot
 ดิง-โย่ ออมา (คุณนายปาร์ค):มารดาของดอลลี่
 โคว ลิมูซีน (ลิมูซีน โค):เพื่อนของดร.ชาร์ และบิดาบุญธรรมของดีแลน
 โอเค ดิลัก (ดิลัก):คนสนิทเป็นคนที่ทำงานสำหรับลิมูซีนในซีซั่น 1
 แอ็กนี่‡:วายร้ายผู้ซึ่งใช้ดิลักเป็นหัวหน้าหลังจากซีซั่น 1.
 ทอม ฟิวส์:ตัวร้ายสุดโหด ยึดอำนาจจากแอ็กนี่ ในซีซั่น 2
 โช ฮัว-จังเกอร์เจก:เป็นที่ปรึกษาของดิลัก
 แองเจลล่า:ผู้ช่วยของดิลัก
 กัด ซู-โฮ:เป็นเพื่อนของไรอัน โครี่ และดีแลนใครเป็นอาจารย์ของ เทควนโด และคู่หูของ Tobot K
 คิม นอกวอน:เป็นเพื่อนของไรอัน โครี่ ดีแลน และดอลลี่
 ยู พยู-ดอล:เป็นบุรุษไปรษณีย์และเป็นเพื่อนของทุกคนในเมือง เป็นคนขับโทบอตอีกคนแต่ไม่ทราบชื่อของโทบอต
 ซาร่า:ผู้หญิงนักข่าว

หมายเหตุ: หมายถึง ตัวละครที่เสียชีวิตแล้ว

หมายเหตุ:‡ หมายถึง ผู้อุทิศตนให้ศาสนาตลอดชีวิต

สถิติตัวละคร
รวม:20 คน

ยังมีชีวิตอยู่:15 คน (ไม่นับผู้อุทิศตนให้ศาสนาตลอดชีวิต)

ผู้อุทิศตนให้ศาสนาตลอดชีวิต:3 คน

เสียชีวิตแล้ว:2 คน

 เหล่าโทบอต 
โทบอต เป็น หุ่นยนต์แปลงเข้าไปในรถเหรอก พวกการเปลี่ยนแปลงคือเปิดใช้งานการใช้ปุ่มพิเศษเรียกว่า โทคีย์
 Tobot X:เป็นสีเหลือง ไรอันเป็นคนขับ
 Tobot Y:โทบอตสีน้ำเงิน โครี่เป็นคนขับ
 Tobot Z:เป็นสีแดง ดีแลนเป็นคนขับ
 Tobot W:ขาวและสีม่วง คือนาธานเป็นผู้ปกครอง นับว่าเป็นครั้งแรกที่เป็นโทบอตใช้บินแล้วเปิดหน้าอกให้เห็นคนขับ 
 Tobot D:เป็นสีเขียว ดอลี่เป็นผู้ปกครอง
 Tobot C: โทบอตสีฟ้าและเป็นของตำรวจ เฮรา โอเป็นผู้ปกครอง"
 Tobot R:เป็นสีแดง เดิมทีศาสตราจารย์โนชูเป็นคนขับ ปัจจุบันนีออนเป็นคนขับ

ตัวละครอื่นๆ
 ไบเกอบอต:หุ่นยนต์คนใช้ของดิลัก
# คีริลล์ เมเรตสคอฟ
คีริลล์ อะฟานาเลวิช เมเรตสคอฟ   เป็นผู้บัญชาการกองทัพโซเวียตในช่วงสงครามโลกครั้งที่สอง เมเรตสคอฟเข้าร่วม พรรคคอมมิวนิสต์ ในปี 1917 เข้าเข้าร่วมกองทัพแดง ในปี 1920 ในช่วงสงครามฤดูหนาว เขาได้รับผิดชอบการแทรกซึมแนวมันเนอร์เฮม ในฐานะผู้บัญชาการกองทัพที่ 7 เมเรตสคอฟได้รับเหรียญดาวทองของวีรชนแห่งสหภาพโซเวียต ในช่วงหลัง

ระหว่างสงครามโลกครั้งที่สอง เมเรตสคอฟ กลับไปบัญชาการกองทัพที่ 7 และแนวรบวอลฮอฟ ในช่วง การล้อมเลนินกราด เมเรตสคอฟบัญชาการแนวรบคาเรเลีย ในเดือนกุมภาพันธ์ 1944 เมเรตสคอฟสร้างผลงานอย่างโดดเด่นในช่วงการรุกเพ็ตซาโม–คิร์เคเนส และในเดือน เมษายน 1945 เมเรตสคอฟยังไปประจำการที่ตะวันออกไกล โดยบัญชาการแนวรบในช่วงระหว่างที่ สหภาพโซเวียตบุกครองแมนจูเรีย ระหว่างสงครามเมเรตสคอฟได้รับการเลื่อนยศเป็นจอมพลแห่งสหภาพโซเวียตMeretskov K. A.; on warheroes.ru

 เครื่องอิสริยาภรณ์ 
สหภาพโซเวียต
 วีรชนแห่งสหภาพโซเวียต (21 มีนาคม 1940)
 เครื่องอิสริยาภรณ์แห่งชัยชนะ (№ 18–8 กันยายน 1945)
 เครื่องอิสริยาภรณ์เลนิน  7 ครั้ง (3 มกราคม 1937, 21 มีนาคม 1940, 2 พฤศจิกายน 1944, 21 กุมภาพันธ์ 1945, 6 มิถุนายน 1947, 6 มิถุนายน 1957, 6 มิถุนายน 1967)
 เครื่องอิสริยาภรณ์การปฏิวัติเดือนตุลาคม (22 กุมภาพันธ์ 1968)
 เครื่องอิสริยาภรณ์ธงแดง 4 ครั้ง (22 กุมภาพันธ์ 1928, 2 มีนาคม 1938, 3 พฤศจิกายน 1944, 6 พฤศจิกายน 1947)
 เครื่องอิสริยาภรณ์ซูโวรอฟ,  ชั้นที่ 1 , สองครั้ง (28 January 1943, 21 กุมภาพันธ์ 1944)
 เครื่องอิสริยาภรณ์คูตูซอฟ,  ชั้นที่ 1  (29 มิถุนายน 1944)
 เหรียญ "สำหรับการป้องกันที่เลนินกราด"
 เหรียญ "สำหรับการป้องกันโซเวียตทรานส์อาร์กติก"
 เหรียญ "สำหรับชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"
 เหรียญที่ระลึก "ครบรอบ 20 ปีในชัยชนะเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"
 เหรียญ "สำหรับชัยชนะเหนือญี่ปุ่น"
 เหรียญที่ระลึก "ครบรอบ 20 ปีการทำงานและรับใช้กองทัพแดง"
 เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ"
 เหรียญที่ระลึก "ครบรอบ 40 ปีการสถาปนากองทัพโซเวียต"
 เหรียญที่ระลึก "ครบรอบ 50 ปีการสถาปนากองทัพโซเวียต"
 เหรียญที่ระลึก "ครบรอบ 250 ปีนครเลนินกราด"

ต่างประเทศ
 Knight Grand Cross of the Order of St. Olav (นอร์เวย์, 1945)
 ลีเจียนออฟเมอริต, Chief Commander (สหรัฐ, 1946)
 Order of the National Flag, ชั้นที่ 1 (เกาหลีเหนือ, 1948) 
 Order of the Blazing Banner, ชั้นที่ 1  (จีน, 1946)
 เหรียญ "สำหรับชัยชนะเหนือญี่ปุ่น" (มองโกเลีย, 1946)
 เหรียญ "สำหรับการปลดปล่อยเกาหลี" (เกาหลีเหนือ, 1948)
# มหาวิทยาลัยลัฟบะระ
มหาวิทยาลัยลัฟบะระ (เป็นมหาวิทยาลัยขนาดเล็กตั้งที่ตำบลลัฟบะระ แคว้นเลสเตอร์เชอร์ และมีวิทยาเขตย่อยในกรุงลอนดอน ตั้งเมื่อ พ.ศ. 2509 โดยยกฐานะจากวิทยาลัยเทคโนโลยีชั้นสูงที่ตั้งมาแต่ พ.ศ. 2452Loughborough University 40th Anniversary Pages  History (เช่นเดียวกับมหาวิทยาลัยบรูเนลลอนดอน) ต่อมาในแปี พ.ศ. 2539 ได้ตัดคำ เทคโนโลยี ออกจากชื่อมหาวิทยาลัยเพื่อแสดงถึงจำนวนสาขาวิชาที่มากขึ้น มหาวิทยาลัยฯ มีชื่อเสียงทางด้านวิทยาศาสตร์การกีฬา ปัจจุบันมีวิทยาเขตเพิ่มที่เมืองหลวง ลอนดอน ใช้ชื่อว่า มหาวิทยาลัยลัฟบะระ ลอนดอน (Loughborough University London)

 ส่วนงาน 
มหาวิทยาลัยลัฟบะระไม่มีการจัดโครงสร้างแบบเป็นระเบียบภายในคณะหรือภาควิชาเช่นมหาวิทยาลัยอื่น บางส่วนงานมีสถานะเป็นสาขาวิชา บ้างก็เป็นภาควิชา
 สาขาวิชาวิศวกรรมอากาศยานและยานยนต์
 สาขาวิชาสถาปัตยกรรมและวิศวกรรมโยธา
 สาขาวิชาศิลปศาสตร์ ภาษาอังกฤษ และนาฏกรรม
 สาขาวิชาธุรกิจและเศรษฐศาสตร์
 สาขาวิชาวิศวกรรมเคมี
 สาขาวิชาเคมี
 สาขาวิชาวิทยาการคอมพิวเตอร์
 สาขาวิชาการออกแบบ
 สาขาวิชาภูมิศาสตร์
 ศูนย์ภาษา
 สาขาวิชาวัสดุศาสตร์
 สาขาวิชาคณิตศาสตร์
 ศูนย์คณิตศาสตรศึกษา
 สาขาวิชาวืศวกรรมเครื่องกล ไฟฟ้า การผลิต
 สาขาวิชาฟิสิกส์
 สาขาวิชารัฐศาสตร์ ประวัติศาสตร์และความสัมพันธ์ระหว่างชาติ
 สาขาวิชาสังคมศาสตร์
 สาขาวิชาวิทยาศาสตร์การกีฬา การออกกำลังกาย และสุขภาพ
 สาขาวิชาการศึกษา
 ประมวลภาพ 
 ที่พักนักศึกษา